“หุ้นยานยนต์” ได้เวลาฟื้นตัว แนะสอย AH-PCSGH เด่นสุดในกลุ่ม
“กลุ่มยานยนตร์” ได้เวลาฟื้นตัว แนะสอย AH-PCSGH เด่นสุดในกลุ่ม
11 มี.ค. 2560

บล.บัวหลวง ระบุในบทวิเคราะห์วันนี้ (10 มี.ค.) แนะนำกลุ่มยานยนต์ โดยระบุว่าดัชนีหุ้นกลุ่มยานยนตร์ปรับตัวลงมากว่า 37% ไปที่ 399 จุดในช่วงเดือน ต.ค. 59 จากจุดสูงสุดที่ 634 จุดในปี 2013 ตั้งแต่เริ่มมีมาตรการรถคันแรก ณ ตอนนี้มองว่าตลาดมีมุมมองเชิงลบมากเกินไปต่อกลุ่มยานยนตร์ทั้งๆ ที่ คาดจะเริ่มเห็นการฟื้นตัวของยอดขายและกำไรในปี 60 เป็นต้นไป หลังจากได้ผ่านผลกระทบของทั้งยอดขายที่ตกลงจากมาตรการรถคันแรก, กำลังซื้อที่ชะลอตัวจากรายได้ภาคเกษตรกรรมที่ลดลงและการบริโภคที่ชะลอตัว
คาดบริษัทที่จะเติบโตแข็งแกร่งที่สุด คือ PCSGH (+64% เทียบช่วงเดียวกันของปีก่อน) จากการฟื้นตัวของการผลิต, SAT (+13% เทียบช่วงเดียวกันของปีก่อน), AH (+7% เทียบช่วงเดียวกันของปีก่อน) และ STANLY (+4% เทียบช่วงเดียวกันของปีก่อน) สำหรับประเด็น EV มองว่าจะไม่ได้เป็นอุปสรรคต่ออุตสาหกรรมยานยนตร์ไทยใน 5-6 ปี เพราะยังมีประเด็นในด้านของ ราคาแพง, อุปสงค์ที่ยังไม่ชัดเจน และส่วนสนับสนุนการใช้ EV เช่น สถานีชาร์จ รวมถึงมาตรฐานด้านความปลอดภัย จากมุมมองการฟื้นตัวของผลการดำเนินงานและราคาหุ้นของกลุ่มที่เทรดอยู่ในระดับที่น่าสนใจปรับคำแนะนำของกลุ่มจาก ถือ เป็น เก็งกำไร และชอบ AH และ PCSGH ที่สุดในกลุ่ม